**6-Дәріс**

**Табыстар мен шегерімдерді түзету**

 **Дәрістің мақсаты: Табыстар мен шегерімдерді түзетулерді анықтау**

 **Дәрістің жоспары:**

**1.Салық салынатын табысты түзету**

**2. Салық салынатын табысты азайту**

**Дәрістің мазмұны:**

1. **Салық салынатын табысты түзету.**

**Түзету – осы** Кодекстің 132 бабында белгіленген жағдайларда есепті салық кезеңіндегі табыстың немесе шегерімнің мөлшерін бұрын танылған табыстың немесе шегерімнің сомасы шегінде ұлғайту немесе азайту.

*Табыстар мен шегерімдерді түзету*

 1. Табыстар мен шегерімдерді түзету мынадай жағдайларда:

* 1. тауарларды толық немесе ішінара қайтарғанда;
	2. мәміленің шарттарын өзгерткенде, келісім талаптары өзгергенде;
	3. сатылған немесе сатып алынған тауарлар, орындалған жұмыстар, көрсетілген қызметтер үшін бағаны, өтемақыны өзгерткенде;
	4. бағадан жеңілдіктер, сатудан жеңілдіктер жасалғанда;
1. Табысты түзетуді салық төлеуші-кредитор:

Заңды тұлғадан;

Дара кәсіпкерден.

Түзету бір мезгілде мынадай талаптарды сақтаған кезде:

1. талаптардың туындауын расстайтын бастапқы құжаттар болғанда;
2. талап бухгалтерлік есепте табысты түзету күніне көрсетілгенде не алдыңғы кезеңдерде бухгалтерлік есепте шығысқа жатқызылғанда жүргізіледі.

*Салық салынатын табысты азайту*

СК –ң 133 бабы бойынша салық төлеушінің *салық салынатын табысынан* мынадай шығыс түрлеріне:

1. Салық *салынатын табыстың үш проценті шегінде мынадай шығыстар алынып тасталуға тиісті*:

* әлеуметтік сала объектілерін ұстауға салық төлеушінің нақты жұмсаған шығыстары;
* коммерциялық емес ұйымдарға өтеусіз берілген мүлік;
* жеке тұлғаларға Қазақстан Республикасының заңдарына сәйкес берілген атаулы әлеуметтік көмек.

2. Мүгедектердің еңбегін пайдаланатын салық төлеушілер салық салынатын табысты мүгедектердің еңбегіне ақы төлеуге шығарылған шығыстар сомаларынан 2 еселенген және мүгедектерге төленетін жалақы мен басқа төлемдердің есептелген әлеуметтік салық сомасынан 50 пайыз мөлшеріндегі соманы азайтуға құқығы бар.

1. Салық төлеушімен еңбек қатынастарында тұрмаған жеке тұлғаны салық төлеушінің өндірістік қызметіне байланысты мамандық бойынша оқыту төлеміне жұмсаған шығыстарда мынандай талаптар сақталған:
* салық төлеушіде кемінде 3 жыл жұмыспен өтеу міндеттемесі туралы жеке тұлғамен шарт жасалған,
* білімнің тиісті деңгейін жеке тұлға тұңғыш рет алатын;

жеке тұлғаның оқуы ҚР-да немесе мамандар даярлау ҚР-да жүзеге асырылмайтын мамандықтар бойынша ҚР-ның шегінен тыс жерлерде жүзеге асырылатын жағдайларда азайтуға құқығы бар.

СК –ң 133 бабы бойынша салық *төлеушінің салық салынатын табысынан мынадай* *табыстар түріне азайтуға құқығы бар:*

* негізгі құралдардың, жылжымайтын мүлікке инвестициялық, биологиялық активтердің қаржы лизингі бойынша сыйақыны
* борыштық бағалы қағаздар бойынша сыйақыны есебіне жатқызу күні ҚР аумағында жұмыс істейтін қор биржасының ресми тізімінде болатын осындай сыйақыны
* табиғи және техногендік сипаттағы төтенше жағдайлар туындаған жағдайда гуманитарлық көмек ретінде алынған және мақсатты пайдалынған мүліктің құнын
* республикалық мемлекеттік кәсіпорын мемлекеттік органнан ҚР Үкіметі шешімі негізінде өтеусіз алынған негізгі құралдың құнын т.с.с

**Әдебиеттер:**

1.«Бухгалтерлік есеп пен қаржылық есептулік туралы» Қазақстан Республикасының заңы (4.10.2017жыл бойынша өзгертулер мен толықтыруларға сәйкес)

2. Салық және бюджетке төленетiн басқа да мiндеттi төлемдер туралы (Салық кодексi) 2017 жылғы 25 желтоқсандағы № 120-VІ ҚРЗ

3. Салық және салық салу : [Мәтін] : оқу құралы / С. Т. Жакипбеков, А. С. Канатов ; ҚР Білім және ғылым м-гі. - Алматы : EXLIBRIS, 2016. - 206 б.